n_a

ihili mba. Kandi naveye umuyai siyombakilwa hamugitsi vulungi mba.Niwivulwa mu mwandu naïve utatsia kandi mwandu mba . Mukali uyu umuyinzi niguveyeho ugwovulindi siahevwa uvulindi mba.

Mundu Mlumindi Uyu no mundu wa makano gege agita umundu kandi siahevwa uvwami naho uvusalisi anaho uvulindi vwavandu mba.

 Mwana we indasimba uyu no mwana womuyai yivula ichova na nyia siyaletwa hango mba. 

Kandi uyu naveye mwana muyai yombakilwa haluvega, nasiyamihitsangwa mba. Mgenda na Nyia uyu no mwana wo mkali oleti na yivulwa munyumba mwana uyu kandi siyamihitsagwa mba kandi yumbakilwa haluvega anaho hakivanda na nakutsi siatevangwa hamugitsi vulungi mba,nitali hambete naho indangu. Mwana wa Ichiko uyu no mwana wivulwa kuvudamano vwe miima jasula mwana uyu siavugilwa ku miima avilukili muhili mba. Kandi nnyia umwivuyi siatsia naye mulukali havundu handi mba umwana uyu amalanga uluhya lwaveye mu kandi agemela avana vandi vakutsa bei manaye atigala yengine. Luswa umundu musatsa ogoni no mkali umwiko kuli nnyia, mbotso, senge, guku, mushara navandi lugano lugano vavola ugwiyi uluswa nagadukana mundu mwene uyu atuli muhili yeye na umwana uyu wivuliywi avuli kununa kutsembere tsia nnyia, na mwana mwene uyu atevwi ihale nakutsi.

Uluswa Umundu musatsa ugoni no mutugu anaho no musatsa undi, gavola ndi ugwi uluswa, naatuli muhiili yeye atsie ihale. 

Uluswa umukali unini ku nyumba ukuvimba, akungangwa mulukali hayatsia mulukali Uluswa umukali ugimiyi umusatsa wewe kuvusatsa nivasolananga kandi gadukana akungwi ahayatsia mulukali. Uluswa Umusatsa uwononyia mwana mkana mdoto kandi adukana akukungwi muhili yeye yenye ovomenyo uvuhya. Mmbisaandu uyu no mwaana wa aviivuli veeve vaahela (vaakudza ) anaho mulala kuvo yaakudza. Mukunzakali kuvandu vavili yava musaatsa anaho umukali mulala kuvo na kuzi utigalaa uyu niye mukunzakali, niliyeta ilidinyu kandi ilivi ligali, kigila utigaaye uyu avandu vamutitsa, kali ukuguunza naye ukusaanga naye ililia ku kedelu kilala. Avaandu vatitsanga kwaagana naye kuvita mukylili. Kyiche hagati, oyo ukwiingila munyumba yo undi, oyo ukuvita ku tsingutsa tsiaatagwa,iliungu, oyo okoleetana no undi kuli mukali no musaatsa, oyo ukuliila amaveele gi kimuga ago mutende, oyo ukwaanzala mulilu munyuumba yo mutende, no kusava undi inguvu yokogeendela ku. Inyumba kwuumbaka wuumbake inyuumba yoyo umuliaango gu henze ivugwi. Haango Mukilibwa Usimiki iliyilinzu mukilibwa halala na kinazogi anoho ilikuvu na Titovo, yivi vilakukuungila tsimoni tsi ndaamanu. Mmugitsi Usimiki no musuunzu, Tusioola (lwuuvu), mutiva na mugumu. Na utasimika hamugitsi misaala jotamanyi amang'ana gajo mba. Mmugitsi usimiki haambeta musaala gwa kulaanganga kiduundu gulakukingila